Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 24. srpnja 2011.

26(81)2011.

Evanđelje Mt 13,44-52
Proda sve što ima i kupi onu njivu.
Čitanje svetog Evanđelja po Mateju
U ono vrijeme: Reče Isus mnoštvu: »Kraljevstvo je nebesko kao kad je blago skriveno na njivi: čovjek ga pronađe, sakrije, sav radostan ode, proda sve što ima i kupi tu njivu.
Nadalje, kraljevstvo je nebesko kao kad trgovac traga za lijepim biserjem: pronađe jedan dragocjeni biser, ode, rasproda sve što ima i kupi ga.
Nadalje, kraljevstvo je nebesko kao kad mreža bačena u more zahvati svakovrsne ribe. Kad se napuni, izvuku je na obalu, sjednu i skupe dobre u posude, a loše izbace. Tako će biti na svršetku svijeta. Izići će anđeli, odijeliti zle od pravednih i baciti ih u peć ognjenu, gdje će biti plač i škrgut zubi.
Jeste li sve ovo razumjeli? « Odgovore mu: »Jesmo.« A on će im: »Stoga svaki pismoznanac upućen u kraljevstvo nebesko sličan je čovjeku domaćinu koji iz svoje riznice iznosi novo i staro.«
Kad Isus završi sve ove prispodobe, ode odande.
Riječ Gospodnja.

Čovjek je stalni tražitelj
Pred kratko vrijeme čitao sam oglase u jednim novinama. Začudio sam se što sve ljudi danas traže. Paleta je vrlo široka: od automobila, preko posla, dijelova za različite mašine, egzotične životinje, sve do partnera za odmor, bračnih partnera i mnogo toga drugoga. Pri čitanju tih oglasa dobio sam dojam da mnogi ljudi u svom životu osjećaju manjak, nešto im treba da bi zaista bili sretni, zadovoljni vlastitim životom.
U ovim traženjima se krije želja za srećom, sigurnošću, priznanjem, smislom života, puninom ljubavi i odnosa. I što više te vrijednosti vrijede, što nama više znače, tim više se angažiramo da ih postignemo. DM

KRALJEVSTVO JE NEBESKO KAO... (13,44 – 52) NAĆI SMISAO ŽIVLJENJU
Parabole o kraljevstvu nebeskom su parabole o ljudskoj sreći. Bitno je izabrati Bitno. (Parabole o skrivenom blagu, o lijepom biseru, o bačenoj mreži...). Živimo u pluralno vrijeme, živimo u relativiziranom vremenu, u vremenu kad se sve izjednačuje. Svatko postaje svoj kriterij. Da, svi smo slobodni i svi ne znamo što smo i što bi nas usrećilo.
Nevjerojatno je koliko ljudi danas ne zna izabrati 'pravu stvar' za sebe. Nevjerojatno je koliko ljudi ne zna ili ne sluti smisao svojega življenja. Doživljava se svugdje manjak smisla. Sve je na ovoj zemlji iskušeno i ništa nije čovjeka u potpunosti zadovoljilo. Kao da je prisutno razočaranje. Mnoge analize pokazuju da ljudi danas psihički stradavaju baš radi besmislenog življenja, ili bolje rečeno što nisu pronašli smisao svojeg života.
Što je smisao čovjeka i njegova života? Da li uživanje, posjedovanje, znanje, imanje, vladanje? Da li se može reći što je ljudski obraz? Da li znamo što bi trebala biti današnja omladina? Nažalost, kao da se ne zna. Sve se izjednačuje, svemu se daje ista važnost i vrijednost. Jednako vrlinama i manama. Sve je normalno i nenormalno. I tako se izgubio čovjek.
Kao da više i ne zna što bi trebao biti, u što bi trebao izrasti. Zato je nesretan iako je svugdje prisutan. Dobrota i ljubav su traženi smisao, traženi biser, tražena ribica. Samo tražena bogatstva i biseri nisu izvan nas nego u nama. U dubini nas je naša sreća, jer u dubini nas je mjesto živoga Boga. Vrlo često lutamo i tražimo 'izvanjske' stvari da bi se usrećili i ostajemo 'nezadovoljeni'.
Naše vjerovanje u Boga i Bogu trebalo bi nas već sada uvesti u iskustvo sreće. Kad netko okusi med više mu ne treba tumačiti da je med sladak. Tako bi trebalo biti i s našom vjerom. Ako smo ju istinski iskusili (pronašli svoj biser) više nam ne bi trebalo dokazivati. Da, vjera treba postati iskustvena istina. Da se otkrije 'skriveno blago' potrebno je potruditi se, potrebno je promisliti i otkloniti sve ono što nam smeta da otkrijemo istinski svoj životni biser.
To također traži spremnost na žrtvu i odricanje. Životne se istine ne mogu spoznati ako se na njih ne pripravi. Koliko današnji odgoj odgaja i pripravlja čovjeka da otkrije životnu istinu? Danas je čovjek 'ogoljen' ili kako reče Bloom, čovjek je 'razoružan'. Nema kriterija, nema bitni kvaliteta, nema izvanjske podrške. Sve se prihvaća i sve se relativizira.
Sve je jednako vrijedno i bezvrijedno. Čovjek je ostavljen samom sebi zato je potrebno da nađe 'svoj biser' i da mu bude vjeran. Na pozornici svijeta je 'goli čovjek'. Mnoge stvari su vrijedne ali nisu 'biser' života. I radi toga se vrlo lagano prevarimo ili lutamo cijeli život. O ovome nam svjedoče mnogi veliki ljudi koji su živjeli prije nas.
Osobito veliki i cijenjeni svjedok Augustin. Pa i grijeh je životna 'prevara'. Dok su životinje po naravi određene da postignu svoj cilj čovjek je slobodan i odgovoran za svoj cilj. Što više slobode, više i odgovornosti, više i promašaja.
Marjan Jurčević

17. nedjelja kroz godinu A (Mt 13,44-52)
Kraljevstvo je Božje istinska stvarnost koju treba uvijek iznova otkrivati. Tako orač nalazi zakopano blago na svojoj njivi, a trgovac jedinstveni biser neprocjenjive vrijednosti. Ova dva čovjeka prodat će sve što imaju da bi zadobili ono što je neprocjenjivo.
Prispodobe o blagu i biseru otkrivaju nam zahtjeve kraljevstva. Kraljevstvo Božje nije nešto što se može tek nadodati našem osobnom životu; kršćanski je život istinski tek kad je potpun, beskompromisan.
Vjera nas poziva na čin potpunog predanja. Nema predanja u slučajevima kada se čovjek daje ali vodeći računicu o svojoj koristi.
Gospodine! Ti si svoje ljubio dokraja. Ja čvrsto i ljubomorno čuvam svoje ništa i time riskiram da ne uzmognem primiti Tvoje neizrecivo bogatstvo. Nauči me umrijeti sebi - da bih u potpunosti bio dijete Tvoga kraljevstva. PriredioDario Miletić

Meditacija
Želim Gospodina slaviti!
želim ga cijelog života slaviti,
mom Bogu želim pjevati dokle god dišem.
Ne oslanjajte se na one koji imaju vlast i utjecaj.
Oni su samo ljudi i ne mogu vam pomoći.
Moraju umrijeti i u prah poći
a s njima propadaju i njihovi planovi.
Kako je sretan svatko tko ima Boga za pomoćnika
i svoju nadu stavlja u njega,
svoga Boga.
Gospodin je stvorio cijeli svijet:
nebo i zemlju i more
sa svim stvorovima koji u njima žive.
Njegova vjernost je nepromjenjiva
Poniženima stvara pravdu
gladnima daje hranu,
oslobađa sužnjeve,
čini da slijepci vide,
podiže one koji zdvajaju
štiti goste i strane u zemlji,
brine se za siromašne i udovice.
Gospodin ljubi sve koji su mu vjerni,
ali mrsi planove nevjernima.
Gospodin je kralj za sve vijeke.
(Iz psalma 146)

SAMOSTANI PROVINCIJE SV. JERONIMA
U našem Klaustru otvorena je izložba fotografija iz zraka (aviona) od Sergio Gobbo. Autor projekta je fra Josip Sopta, provincijal. SAMOSTANI PROVINCIJE SV. JERONIMA prikazani su kao biseri na našoj obali od Rovinja do Kotora.

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 24. VII. XVII. Nedjelja kroz godinu, Kristina, Mirjana
Ponedjeljak: 25. VII: Jakov apostol
Utorak 26. VII. Joakim i Ana - molitva sv. Anti
Srijeda 27. VII. Klement Ohridski, Natalija
Četvrtak 28. VII. Nazarije, Celzo, Samson
Petak 29. VII. Marta, Flora
Subota 30. VII Petar Krizolog
Nedjelja 31. VII. XVIII. Nedjelja kroz godinu, Ignacije Lojolski
NEDJELJNE SU MISE u 8,30 u 10 i u 20 sati
Svaki dan je misa u 7 i u 20 sati
Služba časova (časoslov): svagdanom u sv. misi,
nedjeljom i svetkovinama Večernja u 19,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise .Krunicu molimo svaki dan u 19,30 sati.

PODNO GRIJANJE U CRKVI SV. FRANE
23. SRPNJA 2011. Bogu hvala i svima hvala za pomoć pri uređenju PODA CRKVE.
Molimo Vas da nam pomognete platiti (prema svojim mogućnostima) podno grijanje i izvedene radove. Imamo projekt instalacije solarnih kolektora za podno grijanje. Molimo Vas da nam pomognete ostvariti ovaj projekt.
Ovoga tjedna smo primili 50 €
Svaki Vaš dar je dobrodošao i unaprijed Vam zahvaljujemo.
Za sve koji žele uplatiti novac na žiro račun mogu preuzeti uplatnicu u sakristiji.
Vi možete svoje priloge uplatiti za grijanje u sakristiji ili preko žiro računa:
Samostan sv. Frane u Zadru Hypo Alpe-Adria Bank d. d., Zagreb:
2500009-1101027824 s naznakom da je to za crkvu i samostan
sv. Frane u Zadru.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)